ኢትዮጵያ ግድቡን በውሃ መሙላት አለመጀመሯን ግብጽ ገለፀች
ኢትዮጵያ የታላቁ ህዳሴ ግድብን በውሃ መሙላት አለመጀመሯን የግብጽ የውሃ ሐብትና መስኖ ሚንስቴር አስታወቀ፡፡ኢትዮጵያ ግድብን በውሃ እየሞላች እንደሆነ የሚያስመስሉ ከሳተላይት የተሰበሰቡ የምስል መረጃዎች በግብጽ ኢንተርኔት እየተሰራጩ መሆኑንና እውነታው ግን በአካባቢው የተፈጠረ የጎርፍ ክምችት እንጂ ግድቡን በወንዙ ውሃ መሙላት እንዳልተጀመረ  ሚንስቴሩ አስታውቋል፡፡የአባይ ወንዝ ከሰኔ አስከ መስከረም ድረስ ባሉት የኢትዮጵያ የክረምት ወራት የጎርፍ ክምችቱ ከፍተኛ በመሆኑ ዉሃው ይህን ተከተሎ በአካባቢው እንደታቆረ ተገልጿል፡፡ የክረምቱ ወራት ሲጠናቀቀቅም የወንዙ ውሃ መጠን እንደሚቀንስ ተመልክቷል፡፡የኢትዮጵያ መንግስት ግድቡ በታችኛው የተፋሰሱ አገራት ላይ አሉታዊ ተፅዕኖ እንደማያስከልትና እንዲያውም በኃይል አቅርቦት ላይ ለብዙ የአፍሪካ አገራት ጉልህ ሚና እንደሚያበረክት ገልጸዋል፡፡ከኤምኤምኤም ዳት ኮም (MMM.com) በተገኘው መረጃ መሰረት የወንዙ የውሃ መጠን የግብፅን ዓመታዊ የውሃ መጠን ድርሻ ላይ አንዳችም ጉዳት እንደማያስከትል ሚንስቴሩ በአንክሮ ገልጿል፡፡